CELEX: 62018TN0460
Language: ro
Date: 2018-07-26 00:00:00
Title: Cauza T-460/18: Acțiune introdusă la 26 iulie 2018 – eSlovensko Bratislava/Comisia

17.9.2018   
            
            
               RO
            
            
               Jurnalul Oficial al Uniunii Europene
            
            
               C 328/53
            
         
      Acțiune introdusă la 26 iulie 2018 – eSlovensko Bratislava/Comisia
      (Cauza T-460/18)
      (2018/C 328/73)
      Limba de procedură: engleza
      
         Părțile
      
      
         Reclamantă: eSlovensko Bratislava (Bratislava, Slovacia) (reprezentant: B. Fridrich, avocat)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei Comisiei, în concret actul juridic individual intitulat „Payment by offsetting by outstanding claims and debts” („Plata prin compensare a creanțelor și datoriilor neachitate”) emis de Comisia Europeană, Direcţia Execuţie bugetară (Buget general și FED), cu numărul de referinţă BUDG/DGA/C4/LM/24307, din 22 iunie 2018;
               
            
                  —
               
               
                  obligarea Comisiei la plata cheltuielilor eligibile către reclamantă (nr. de înregistrare 42412439), în calitate de beneficiar iniţial și de parte contractantă la acordul de grant INEA/CEF/ICT/A2015/1154788, Action 2015-SK-IA-0038 – „Slovak Safer Internet Centre IV”, în conformitate cu respectivul acord de grant valid și eficace, şi mai exact cu articolul 4.1.3;
               
            
                  —
               
               
                  obligarea Comisiei la rambursarea cheltuielilor de judecată aferente procedurii.
               
            
         Motivele și principalele argumente
      
      În susținerea acțiunii, reclamanta invocă trei motive.
      
                  1.
               
               
                  Primul motiv, prin care se urmăreşte anularea deciziei atacate, este întemeiat pe încălcarea normei de drept referitoare la aplicarea tratatelor, în special pe aprecierea juridică eronată a circumstanțelor și aspectelor compensației, întrucât reclamanta (nr. de înregistrare 42412439), potrivit principiului consacrat de Hotărârea Plaumann, este vizată în mod direct de această decizie și întrucât există un impact negativ direct al deciziei respective asupra acesteia.
               
            
                  2.
               
               
                  Al doilea motiv, prin care se urmăreşte obligarea Comisiei la plata cheltuielilor eligibile către reclamantă în calitate de beneficiar iniţial și de parte contractantă la acordul de grant nr. INEA/CEF/ICT/A2015/1154788, Action 2015-SK-IA-0038 – „Slovak Safer Internet Centre IV”, în conformitate cu respectivul acord valid și eficace, mai exact cu articolul 4.1.3, este întemeiat pe faptul că Comisia are competența de a trata probleme referitoare la realizarea proiectului și la transferurile financiare în legătură cu contractul valid și eficace încheiat între Comisie și reclamantă.
                  
                              —
                           
                           
                              Decizia atacată a Comisiei se întemeiază pe articolul 68 din Regulamentul financiar (1) care prevede că „[î]n vederea unei gestionări eficiente a activelor, este necesar să se stabilească normele referitoare la inventarierea patrimoniului și să se clarifice responsabilitățile care revin în acest domeniu contabililor și ordonatorilor de credite, precum și normele aplicabile revânzării bunurilor înscrise în inventar”. În acest sens, reclamanta subliniază că a informat Comisia de mai multe ori cu privire la faptul că în procedurile Comisiei împotriva ei fusese confundată cu o altă organizație, care a operat în proiecte anterioare cu caracter similar.
                           
                        
            
                  3.
               
               
                  Al treilea motiv, vizează obligarea Comisiei la rambursarea cheltuielilor de judecată aferente procedurii. În conformitate cu argumentele sus-menționate și cu pretinsul caracter arbitrar al deciziei atacate, reclamanta solicită Tribunalului rambursarea cheltuielilor de judecată efectuate în cadrul procedurii în faţa acestuia, precum și cheltuielile efectuate cu asistența juridică în legătură cu prezenta cerere.
               
            
         (1)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO 2012, L 298, p. 1).